যিশু
যিশু (৪ খ্রিস্টপূর্বাব্দ?-৩০ খ্রিস্টাব্দ?) ছিলেন একজন ইহুদি ধর্মপ্রচারক, যিনি খ্রিস্টধর্মের কেন্দ্রীয় ব্যক্তিত্ব হিসেবে গণ্য হন। তিনি নাসরতের যিশু নামেও অভিহিত হন। যিশুকে প্রদত্ত উপাধি 'খ্রিস্ট' থেকে খ্রিস্টধর্মের নামকরণ করা হয়েছে। খ্রিস্টানরা বিশ্বাস করেন, যিশু ইশ্বরের পুত্র এবং বাইবেলের পুরাতন নিয়মে পূর্বব্যক্ত মসিহ যার আগমন নতুন নিয়মে পুনর্ব্যক্ত হয়েছে।
মানি ধর্ম
মানি ধর্ম যখন বিস্তৃতি লাভ করছে তখন প্রচলিত ধর্মসমূহের মধ্যে জরথুস্ত্র ধর্ম তখনও জনপ্রিয় এবং খ্রিস্টান ধর্ম সামাজিক এবং রাজনৈতিক ক্ষেত্রে পৃষ্ঠপোষকতা লাভ করা শুরু করেছে। স্বল্পসংখ্যক অনুসারী থাকা সত্বেও সেই সময়ে মানি ধর্ম প্রভাবশালী রাজনৈতিক ব্যক্তিদের সমর্থন লাভ করে। পারস্য সম্রাটের সহায়তায় মানি ধর্ম প্রচার শুরু করেন। কিন্তু পরবর্তী পারস্য সম্রাটের সমর্থন লাভে মানি ব্যর্থ হন। মানিকে কারাগারে বন্দী করে রাখা হয়। ধারণা করা হয় ২৭৬-২৭৭ খ্রিস্টাব্দে মানি শেষ নিঃশ্বাস ত্যাগ করেন।
মানি বিশ্বাস করতেন বুদ্ধ, জরথুস্ত্র এবং যীশুর শিক্ষা অসম্পূর্ণ। তার মতবাদ সমগ্র পৃথিবীর জন্য, তিনি তার শিক্ষাকে আলোর ধর্ম নামে অভিহিত করতেন।